ประธานาธิบดี #เม็กซิโก เสนอร่างกม.เข้าสู่การพิจารณาของรัฐสภา เพื่อห้ามปลูกข้าวโพดดัดแปลงพันธุกรรม #GMO ในประเทศอย่างสิ้นเชิง เพื่อปกป้องความมั่นคงด้านอาหาร อธิปไตยด้านอาหาร และความหลากหลายทางชีวภาพ ในขณะที่สหรัฐฯ พยายามผลักดันการส่งออกข้าวโพดจีเอ็ม ผ่านข้อตกลงสหรัฐอเมริกา-เม็กซิโก-แคนาดา #USMCA

คลอเดีย เชนบอม ซึ่งเป็นประธานาธิบดีหญิงคนแรกของเม็กซิโกและอเมริกาเหนือบอกว่า “ถ้าไม่มีข้าวโพดก็จะไม่มีประเทศ” ข้าวโพดเป็นอาหารหลักของคนเม็กซิกัน เหมือนที่คนไทยกินข้าวเจ้า

การแก้ไขรัฐธรรมนูญครั้งนี้ มุ่งลดความเสี่ยงต่อสิ่งแวดล้อมที่เกิดจากพืชดัดแปลงพันธุกรรม และปกป้องความหลากหลายทางพันธุกรรมของพันธุ์ข้าวโพดพื้นเมือง ที่หล่อเลี้ยงชุมชนชาวเม็กซิกันมาเป็นเวลาหลายพันปี

ตามร่างกม. เพื่อแก้ไขมาตรา 4 และ 27 ของรัฐธรรมนูญเม็กซิโก จะมีการกำหนดเป็น “พันธกรณีของรัฐที่จะต้องดำเนินการให้การเพาะปลูกข้าวโพดในประเทศ ปลอดจากสิ่งมีชีวิตดัดแปลงพันธุกรรม” ทั้งยังจะบัญญัติในรัฐธรรมนูญให้ข้าวโพดในเป็น “อัตลักษณ์ประจำชาติ” อีกด้วย

การแบนพืชจีเอ็มโอยังลดการพึ่งพายาฆ่าแมลงอย่าง ไกลโซเฟต ลงอีกด้วย มีความเป็นปได้สูงมากที่รบ.จะสามารถผลักดันการแก้ไขรธน.จนสำเร็จ เพราะมีเสียง 2 ใน 3 ในทั้งสองสภา (ขาดไป 1 เสียงในวุฒิสภา) อันนี้เป็นการเปลี่ยนแปลง ความกล้าหาญอย่างแท้จริง และทำตามคำสัญญาระหว่างหาเสียงด้วย